Hampton County 911, hvor er krisen?
Ja, vi er på Salkehatchie Road,
og det er en mann i veikanten med blod på seg.
Han vifter med hendene.
Han ser ok ut. Det virker som lureri, så vi stoppet ikke.
Jeg klandrer dere ikke. Betjenter i området er på saken.
Kvinnen sier at han kjørte en Mercedes SUV.
-Står til? -Hei.
Hva skjedde?
Det var helgen før Labor Day, og en venn fra Hampton ringte meg
og sa at Alex hadde blitt skutt.
Og det første jeg tenkte var
at den som skjøt Maggie og Paul hadde funnet Alex.
Alex ble kjørt til sykehuset, og ingen visste hvem som skjøt ham.
Mysteriet i Sør-Carolina vokser.
Politiet sier at den 53 år gamle advokaten Alex Murdaugh
ble skutt og såret i dag i Hampton County.
Tilstanden er ukjent.
Alex ble fraktet med helikopter.
Han ble skutt i hodet mens han skiftet dekk i veikanten.
Alex forandret forklaring i løpet av dagen.
Vi fant ut at fetter Eddie var involvert.
NEKT FOR ALT. IKKE INNRØM NOE. SKYLD PÅ ANDRE!
Ja da.
Jeg har aldri vært stille.
Navnet er Curtis Edward Smith. Alle kaller meg Eddie.
Kom igjen, baby.
Pokker.
Jeg møtte Alex sent på 80-tallet, tidlig på 90-tallet.
Jeg kjente faren hans. Jeg er halvt Murdaugh. Ikke si det.
Ikke gjør det.
Jeg var venn med Alex, og jeg har jobbet litt for ham.
Løper ærend for ham eller gjør noe mindre arbeid,
som vanlig landrydding,
anlegge kanaler gjennom eiendommer så de får ordentlig avløp.
Han ringte meg rundt 10.30 og spurte hva jeg gjorde.
Ingenting, svarte jeg.
Han spurte: "Har du litt tid nå?"
Han ba meg møte ham på begravelsesbyrået i Varnville.
Jeg så at han kom kjørende.
Han dro solskjermen rundt slik at den dekket vinduet.
Han rullet opp vinduet, så jeg så ham gjennom et hull.
Jeg sa: "Hva gjør du?"
"Vel. Jeg vil ikke bli sett i byen."
Han sa: "Jeg blir overvåket."
Jeg spurte av hvem. Han sa: "Av SLED."
"Hvorfor overvåker de deg?"
Han sa: "Du vet, det som skjedde."
"Du mener det på Moselle?"
Ja, svarte han. Jeg sa: "Og hva skjedde der?"
Han sa: "Det ble bare kaos."
Rett frem.
Elsker du meg, spurte han. "Ja, som en bror. Hva trenger du?"
Han sa: "Du må skyte meg."
"Det skjer ikke. Ikke i dag, ikke i morgen. Det skjer ikke."
Så han sa: "Da må jeg prøve å gjøre det selv."
Han kjørte av sted. Jeg kjørte etter ham.
Jeg fulgte etter ham av ren bekymring
grunnet hele situasjonen. Maggie og Paul var allerede døde.
Mr. Randolph døde tre-fire dager etter.
Familien trenger ikke mer.
Jeg kjørte opp ved siden av ham og rullet ned vinduet,
og han kom mot meg med en pistol. Jeg ville skremme ham til fornuft.
Jeg skjøt i lufta.
Han falt med alle sine 195 centimeter rett i asfalten.
Det var det såret i hodet kom av, fra steinene i veikanten,
ikke fra en kule i hodet.
Jeg bommer ikke fra så kloss hold.
Jeg spurte: "Hvorfor vil du at jeg skal skyte deg?"
"Fordi de vil klare å bevise at jeg er ansvarlig for Maggie og Paul."
Og jeg hadde ikke skutt ham.
Det var ikke noe blod på ham eller meg,
så jeg dro hjem.
MURDAUGH-DRAPENE: EN SØRSTATSSKANDALE
-Hvordan går det? -Hei.
-Hva skjedde? -Jeg ble skutt.
Fortell meg mer om det.
Jeg kjørte langs veien.
Et dekk punkterte. Jeg stoppet,
og en bil kjørte forbi meg. Jeg så ikke så nøye på den.
Så snudde den og kom tilbake.
Han virket som en veldig hyggelig fyr.
Jeg snudde hodet, og… pang.
Og seks-sju dager senere kom politiet snusende
og stilte meg masse spørsmål.
Da fikk jeg vite at jeg skulle ha skutt ham
i bakhodet med en .38.
Agenter fra Sør-Carolinas politiavdeling
har arrestert 61 år gamle Curtis Edward Smith fra Colleton County.
De sier at Smith planla skytingen.
Men hvem er Curtis Smith,
og hadde han bånd til Murdaugh-familien før dette?
Hvordan var det å se det på nyhetene?
Det var nedslående. Det var det virkelig.
Jeg hadde aldri vært i trøbbel…
med politiet.
Politiet plager ikke meg. De kommer ikke hjem til meg.
De stopper meg ikke og leter etter dop.
Jeg hadde aldri snakket med en advokat eller noe.
Jeg snakket med SLED uten advokat. Jeg hadde ingenting å skjule.
Jeg tok det ikke seriøst, for å være ærlig.
Jeg hadde ikke skutt ham,
men han sa til alle at jeg hadde gjort det.
Veiskytingen brakte Eddie Smith inn i bildet.
Alex prøvde å legge skylden på Smith,
men det skulle fort gå galt for Alex.
Eddie ble kalt "den fjerde Murdaugh".
Han hjalp Murdaugh-familien med å rydde opp det de trengte.
Eddie og Alex var fjerne slektninger,
og etter det jeg har hørt, var de involvert i økonomisk svindel.
Det innebar innløsning av sjekker. Det dreide seg nok om narkotika.
Er du narkolanger?
Nei.
I så fall var jeg en dårlig en. Jeg hadde bare én kunde.
Det var Alex Murdaugh.
Hva gjorde du?
Ingenting. Jeg løp bare ærender for ham.
Det begynte sent i 2015, tidlig i 2016.
Jeg var på kontoret, jeg husker ikke hvorfor.
Han hadde en konvolutt som skulle til Beaufort.
Jeg kastet den på setet, og jeg hørte…
Det skranglet.
Jeg visste at det ikke var en slange.
Lyden et pilleglass lager når det er halvfullt.
Og jeg så ikke på navnet på konvolutten eller noe.
Jeg antok at det skulle til en advokat.
Det tok halvannen time, og jeg tjente 200 dollar på turen.
Han ba meg møte folk på flyplassen.
Små flyplasser i Sør-Carolina og Georgia.
Jeg er ganske sikker på at både Buster og Paul visste om dopet.
Jeg tror alle visste
at Alex hadde et narkotikaproblem.
Det var…
Alle visste, men vi snakket ikke om det.
Jeg vet ikke hvor mye, men det var mye.
Han hadde dop overalt.
Han hadde det overalt.
Det var små poser.
Noen ganger var det rester, andre ganger var det en pille der.
Av og til glemte Alex posene. De falt vel ut av lomma hans.
Maggie visste at noe foregikk,
men jeg tror ikke hun kjente til omfanget.
Ryktene i Hampton County er at karteller er involvert,
potensielt hvitvasking,
og så har vi hørt rykter om eieren av eiendommen
som var en nær venn av familien og eide eiendommen før dem.
Det er klare beviser på at han var involvert i narkotikasmugling.
Han ble ikke dømt,
men han ble siktet for narkotikasmugling,
og vitnet døde rett før rettssaken.
En annen teori forsvaret brukte var narkotikasmugling
og narkotikafolk som ville drepe familien,
som oppgjør for gjeld de måtte ha.
Jeg har jobbet på mange drapssaker,
fra gategjenger til motorsykkelgjenger
til selvpåførte skuddsår.
Jeg har jobbet med mye forferdelig. Jeg har aldri sett det bli gjort slik.
Etter min mening var det ikke et organisert drap.
Du ville ikke ha sett alle de skuddsårene på Maggie.
Det ville ha vært to presise skudd.
Dette var en amatør eller en person uten plan.
Noen mente at Alex var involvert i noe kriminelt eller narkotikamiljøet.
Mange etterforskninger pågår ennå, og vi kommenterer ikke pågående saker.
Vi kommenterer ikke informasjon fra juryen.
Vi vet hva internett er. Folk kan skrive hva de vil.
Så vi må passe på at når vi trekker koblinger,
at det finnes bevis for de koblingene.
Kan vi snakke om sjekkene? Du løste inn mange sjekker for Alex.
Kan du snakke om det?
Han går rundt med fire sjekkhefter.
Jeg løste inn sjekker for ham over en periode på ti år.
Jeg spurte ham flere ganger: "Dette er vel ikke hvitvasking?"
"Nei, du gjør meg bare en tjeneste. Du hever min sjekk fra min konto."
Alle sjekkene var fra hans konto.
Jeg prøvde å komme meg ut av det.
Jeg ville slutte. Jeg sa det til ham:
"Jeg vil ikke gjøre dette mer."
Jeg ville ikke være løpegutten hans.
Han kjente datteren min. Han visste at jeg ville gi henne utdannelse.
Og på veien til jobben må hun kjøre gjennom et par nabolag
som ikke er de beste å kjøre gjennom.
Han spurte: "Jobber Nicole fortsatt på universitetet?"
Slike ting.
"Jeg har deg her, og jeg skal holde deg her."
Det var aldri en direkte trussel.
Det ble antydet.
Det var absolutt ingen,
ingen i fire-fem fylker i området
som jeg kunne ha snakket med om hva som skjedde,
for de ville låst meg inne på et galehus.
Så enkelt.
De har vært advokater i 88 år, og de har fortsatt makt.
Fire generasjoner i én familie.
Det er uhørt.
Forsvaret sa tidlig at Eddie Smith, fetter Eddie,
kan ha hatt et motiv for å drepe familien.
Ikke faen. Det ble fort alvor.
All skyld ble lagt på meg.
Jeg var ansvarlig for alt. Jeg skjøt Maggie og Paul.
Jeg stjal alles penger, og jeg visste ikke hvem de var.
I måneden før dobbeltdrapet den 7. juni,
ble en sjekk utbetalt til deg
ti dager før drapene. Hva var det beløpet for?
Når det gjelder sjekkene før eller etter drapene,
var det 25 000 dollar, som du ser.
Han ga meg sjekkene, ba meg sette dem på en sjekkonto.
Han skrev ut nye sjekker. Jeg hevet dem og ga ham pengene.
Men det var før det skjedde, så…
Jeg ante ikke hva som ville skje.
Jeg ville ikke ha tenkt over det.
Hjalp du med å drepe Paul?
Nei.
-Hjalp du med å drepe Maggie? -Nei.
Jeg ville aldri latt det skje om jeg visste noe.
Ingen fortjener noe sånt.
Jeg har aldri følt mer press for å gjøre alt riktig i en sak.
På den tiden var det ikke nok bevis til å tiltale Alex for drapene.
Vi visste hele tiden
at det ikke ville bli en DNA-sak eller en fingeravtrykksak,
en hjulspor-sak eller noe sånt,
ting som folk ser i hver eneste sak i serier som CSI.
Men andre beviser er like gode,
og det er det digitale fotavtrykket alle har.
Vi fikk ikke tilgang til Pauls mobil
for å se hva Paul gjorde i sine siste minutter.
Vi fikk informasjon fra Rogan Gibson, en nær venn av Paul.
Han hadde vært på telefon med Paul kvelden drapene fant sted.
Men vi visste at det ikke ville være nok.
Pauls telefon var låst, ingen hadde passordet.
Vi har en delvis nedlasting fordi vi ikke har PIN-koden.
-Kan du koden hans? -Nei.
Han var veldig hemmelighetsfull med den mobilen.
Det ble gjort et nytt forsøk med Secret Service.
Noen prøvde bursdagen hans, og den åpnet seg.
Det åpnet telefonen og hele saken.
Det var der vi fant videoen fra hundehusene.
Kall inn neste vitne.
Takk. Vi kaller Rogan Gibson.
PAUL MURDAUGHS VENN
Rogans vitnemål var et av dem jeg ville få med meg.
Rogan er en av de mest lojale jeg har møtt.
Vi vokste opp sammen. Han ville gjort hva som helst for venner.
Når ble du kjent med Paul Murdaugh?
Jeg har kjent ham hele livet.
Var du nære venner med Paul til han ble drept?
Ja.
-Ble du kjent med resten av familien? -Ja.
-De var som en familie for meg. -Som en familie?
Rogan er en gammel nabo og venn av familien.
Han bodde utenbys på den tiden, og trengte noen til å passe
den nye valpen hans, Cash, og Paul gjorde det.
Paul filmet faktisk Rogans hund, som hadde noe galt med halen,
ved hundehusene.
Paul prøvde FaceTime, men dekningen er veldig dårlig.
Så i stedet for FaceTime, filmer han hunden.
Ærede dommer, jeg skal spille av bevis 297 for dette vitnet.
7. JUNI 2021 DRAPSKVELDEN
Tilbake.
KL. 20.44
PAUL FILMER CASH
Sitt, Cash. Kom igjen, sitt. Bra. Kom hit.
Kom hit, Cash.
Kom her.
Cash!
Han har en fugl i munnen.
Bubba!
Hei, Bubba.
-Det er en perlehøne. -En fugleunge.
Kom hit, Bubba!
Jeg visste at hun var hos hundene. Jeg var i huset.
Sist du så Paul og Maggie var ved middagen.
Ja, sir.
Etter middagen dro Maggie og Paul til hundehusene?
Jeg ble på sofaen.
Kom hit, Bubba!
Stillheten la seg over rettssalen.
Det var en stillhet, som et stort gisp,
og jeg så at folk prøvde å lene seg nærmere.
Hadde de hørt rett?
-Kjente du igjen stemmene? -Ja.
-Hvem sine stemmer hørte du? -Pauls, Maggies, Alex'.
Kan du peke ut Alex Murdaugh, som du hørte i denne videoen?
Han i den grå jakken.
Vitnet identifiserte den tiltalte.
Maggie var der. Paul var der. Hundene var der,
kyllingen og Bubba. Og Alex var også der.
Da jeg så videoen, fikk jeg en skummel følelse.
Jeg hørte Paul som lekte med Cash,
og så hørte jeg Maggie rope om et marsvin.
Og så hører jeg ham rope på Bubba.
Kom hit, Bubba.
Da jeg hørte stemmen, skjønte jeg det med en gang.
Det var ham.
Videoen fra 20.44 står sentralt i drapssaken.
Vi vet at Maggie, Paul og Alex
bruker telefonene hele tiden.
Og i løpet av få minutter
er det ingen betydningsfull aktivitet på dem lenger.
MANDAG 7. JUNI 20.49
Aktoratet slo fast at de døde mellom 20.44 og 20.49.
Alex Murdaugh var der
omtrent to minutter før Maggie og Paul ble drept.
Dette var informasjon han mente ikke var viktig
for politiet å vite i over et år.
Jeg får frysninger. Det var uforglemmelig å bevitne.
Vi vet at dette var noen av de siste ordene hun sa.
Paul hadde beviset som var så viktig. Det var Pauls vitnesbyrd, på en måte.
Selv om jeg ikke har sett eller snakket med Paul på tre år,
var det som om jeg kunne se alt.
Paul roper på hunden.
Det var som om jeg var der.
Jeg følte at jeg kunne se for meg alt.
Jeg synes at han hørtes glad ut, og…
og det ga meg faktisk litt sinnsro.
At det var deres siste øyeblikk…
Det var tungt,
og det er nok derfor jeg så den mange ganger.
Maggie som går ned til hundene, det tenker jeg ofte på.
Hun gjorde aldri det. Hvis det var mørkt, var hun i huset.
Maggie var lettskremt.
Hvis Alex ikke var hjemme, måtte Paul sove på naborommet.
Hun gikk rundt og låste alle dører og vinduer.
Hun må ha blitt kalt ned dit av en grunn.
Det er tungt.
Jeg håper ikke Alex' ansikt var det siste Paul så.
Jeg ville ikke at han skulle bli drept, og jeg har hatt store indre konflikter.
Jeg tenkte på en million mennesker som kunne ha gjort det.
Alex drepte Paul og Maggie.
Videoen som ble funnet på Pauls telefon beviste
at han definitivt var i nærheten og ikke der han sa han var,
men jeg kan ikke si at jeg tror at han drepte barnet sitt.
Dette avgjørende tidspunktet når telefonene stopper,
sier han at han ikke var der. Vi vet at han var der.
Når vi tenker tilbake på begynnelsen, familien som ankom.
Alle virket lett til sinns. Alex snudde seg og snakket med dem.
De "fistbumpet", snakket, klemte hverandre.
Tilbake.
Etter videoen så man bekymring.
Jeg tror Alex Murdaugh ville vitne.
Han ville vitne fordi han trodde
han kunne manipulere juryen som så mange ganger før.
Jeg synes det var dumt å la Alex Murdaugh vitne,
men de måtte kanskje det.
Kall inn neste vitne.
Takk, dommer.
Den tiltalte, Richard Alexander Murdaugh, ønsker å vitne.
Jeg husker at jeg satt der og tenkte: "Skal han vise seg å være en magisk
personskadeadvokat, slik ryktet sa?"
Jeg tok imot edsavleggelsen. Han ivret etter å få vitne.
Han forutså eden, og svarte før jeg var ferdig.
Jeg heter Alex Murdaugh. M-U-R-D-A-U-G-H.
God morgen.
Mr. Murdaugh,
den 7. juni 2021, tok du dette våpenet eller noe lignende
og skjøt din sønn Paul i brystet
i fôringsrommet på din eiendom ved Moselle Road?
Nei, det gjorde jeg ikke.
Mr. Murdaugh, tok du dette våpenet eller noe lignende
og blåste ut hjernen til sønnen din den 7. juni eller en annen gang?
Nei.
Mr. Griffin, jeg har ikke skutt kona og sønnen min.
Kom hit, Bubba.
Mr. Murdaugh, er det deg vi hører på videoen fra hundehusene kl. 20.44
den 7. juni, kvelden Maggie og Paul ble drept?
Det er det.
Var du ved hundehusene kl. 20.44 kvelden Maggie og Paul ble drept?
Ja.
Løy du til agent Owen
om at siste gang du så Maggie og Paul var ved middagen?
Jeg løy til dem.
Hvorfor?
"Å, for et flokete nett vi vever."
Men da jeg begynte å lyve, måtte jeg fortsette å lyve.
En av tingene som var forbløffende, som far og ektemann,
var at om jeg forlater huset og noen kommer inn to minutter senere
og dreper hele familien min,
ville jeg tenkt og skreket: "Om jeg bare hadde vært der.
Bare to minutter til, så kunne jeg ha reddet dem."
Ikke på noe tidspunkt i kryssforhøret angret han på
at han ikke møtte kona og sønnens mordere
som kom inn og drepte dem.
Alex var sin egen advokat.
Det er ingen tvil om at Alex' vitnemål skadet advokatenes sak.
Da du snakket med Ms. Shelly etterpå,
ba du henne si at du var der i over 20 minutter.
Jeg hørte Shellys vitnemål.
Jeg tror Shelly er et godt menneske.
Vi kan ha diskutert hvor lenge jeg var der.
Hvis jeg trodde jeg var der i 45 minutter,
kan jeg ha sagt at jeg var der i 45 minutter, men…
Men jeg vet ikke.
Han lyver, for jeg ville aldri sagt det om det ikke var sant.
En ting som skilte seg ut
var at de mest virkningsfulle og minneverdige vitnene var kvinner.
Shelly,
og helt klart Blanca.
1. MARS 2023 RETTSSAKENS SJETTE UKE
Mange ganger vil forsvaret be om at juryen besøker åstedet.
Jeg tror at forsvaret i denne saken
ville at juryen skulle se hvor stort Moselle er,
hvordan ting i saken hadde forekommet.
Forsvaret ønsket at juryen skulle dra til Moselle, og aktoratet gikk med på det.
Den siste morgenen
arrangerte dommeren en ekskursjon for juryen.
Utvalgte pressefolk fikk være med. Det var én kameramann,
én fotograf og én journalist.
Jeg var den heldige som ble valgt ut.
Det har ikke vært en slik tur siden OJ-juryen dro til Brentwood.
Dette skapte bølger over hele verden.
Jeg ville være sikker på at jeg så og beskrev
og gjorde alt riktig for folk, for å forklare denne viktige turen.
Noe av det første jeg gjorde,
var å kartlegge avstanden mellom der Maggie og Paul falt.
Det var vanskelig å se for seg.
Jeg skrev ut beviset som viste hvor likene ble funnet.
Maggie så alt, og hun så hvem som gjorde det,
fra stedet der hun falt.
Jeg husker at jeg gikk bort til fôringsrommet, frem og tilbake,
og telte skrittene mine. Avstanden var 12 vanlige skritt.
Det var nøyaktig hvor langt unna hun var.
Og vi fikk ingen spesifikke instruksjoner,
så jeg gikk inn i fôringsrommet.
Paul hadde stått rundt 1,5 meter inn da han ble skutt.
Så jeg sto der jeg trodde han ble skutt,
og jeg innså at han ikke kunne ha sett,
fra det første skuddet, hvem som skjøt ham.
Men hvis du snubler fremover,
er det ingen tvil om at han så hvem…
Hvem som blåste hjernen hans ut.
Jeg hadde en følelse etter tiden sammen med juryen i Moselle
at det ikke ville ta lang tid for juryen å ta en avgjørelse i saken.
Vi kan kalle det kvinnelig intuisjon.
Det var da jeg gikk inn på kontoret
for å forberede det vi skulle gjøre med tanke på opplesning dommen.
Jeg ringte en venn som er rettskriver i Hampton County.
"Jeg vet ikke om jeg klarer det. Jeg ber dommer Newman om å gjøre det."
Hun sa: "Les den som en vanlig kjennelse."
Da juryen kom tilbake, var jeg helt utmattet.
Vi hadde lagt alt frem for dem. Vi hadde gjort alt vi kunne.
Juryen trakk seg tilbake. Det hadde vært en lang dag.
Jeg dro til mediasenteret for å gjøre meg klar
for det antatte utfallet.
Jeg husker at Dick, Jim og forsvarsteamet kom inn i mediasenteret.
Mens vi sto der, fikk Dick beskjed om at juryen
hadde bedt om skjermer, noe han tok som et godt tegn.
Det banket på døren, juryen var klar til å komme ut.
Vi ga beskjed til dommer Newman om at alle var samlet i rettssalen.
At juryen rådslo i under en time
dempet tvilen til de som tvilte mest. "Vi trenger ikke middag, vi er klare."
Det var vanskelig å forstå at vi ville få en beslutning.
-Har dere en kjennelse? -Ja, det har vi.
-Er den enstemmig? -Ja, sir.
Greit, gi den til rettskriveren, som gir den til meg.
Han leste nøye igjennom kjennelsen, så ga han den til meg.
Han sa: "Kan du lese opp kjennelsen?"
Forsvarsteamet og familien så veldig spent på meg.
Som alle andre i rettssalen og sikkert over hele verden.
Jeg trakk pusten og begynte å lese fra tiltalen,
fra topp til bunn for ikke å hoppe over noe.
Delstaten Sør-Carolina, Colleton County,
i straffedomstolen,
i perioden juli 2022,
staten mot Richard Alexander Murdaugh, tiltalte,
siktet for forsettlig drap…
Funnet skyldig.
Man kunne føle stillheten.
Selv om familien ikke viste følelser i rettssalen,
ble jeg fortalt at da de kom tilbake til stedet der familien kunne samles,
brøt Buster sammen og falt på kne og bare gråt.
JURYMEDLEM
Jeg visste hva jeg mente om saken.
Vi stemte et par ganger.
Det var spørsmål om våpnene.
En annen ung dame kunne ikke tro at han gjorde det,
for hun kunne ikke tro at noen kunne drepe sin egen familie.
Hun sa det flere ganger.
Og da vi stemte igjen, var det enstemmig.
Jeg følte at vi traff den riktige avgjørelsen.
Da jeg hørte Ms. Becky lese dommen,
så jeg på teamet og påpolitiet bak oss,
og jeg var glad for at vi ikke utsatte dem for alt dette
uten å få rettferdigheten vi mente Maggie og Paul fortjente.
Da de fant ham skyldig, var rettferdigheten total.
Jeg traff riktig avgjørelse.
Teamet vårt gjorde det rette,
vi fikk dommen selv om mange tvilte på oss.
3. MARS 2023 STRAFFUTMÅLING
Mr. Murdaugh, kom frem
for straffutmåling.
Dette har kanskje vært en av de mest urovekkende sakene,
ikke bare for meg, som dommer,
for delstaten, for forsvaret,
men for alle innbyggerne i dette samfunnet.
En kone har blitt drept,
en sønn ble brutalt drept.
Men utrolig nok kommer du og vitner
at dere bare var ute og nøt livet.
Ikke overbevisende, ikke troverdig.
Uttrykket du kom med i vitneboksen:
"Å, for et flokete nett vi vever", hva mente du med det?
At når jeg løy, fortsatte jeg å lyve.
Mr. Murdaugh, for drapet på din kone, Maggie Murdaugh,
dømmes du til fengsel for resten av liv.
For drapet på Paul,
som du sikkert elsket så høyt,
dømmes du til fengsel for resten av livet.
Dommene skal sones etter hverandre.
Betjentene kan handle i tråd med pålegget.
Vi trodde at etter dommen
ville stemningen i Hampton bli lettere,
men den åpnet en ny Pandoras eske med spørsmål.
Jeg ble spurt: "Fikk Alex hjelp med drapene på Paul og Maggie?"
Hvis han fikk hjelp, ville vi undersøkt det. Stormen var på vei,
og han gjorde en desperat handling for å redde seg selv
og for å bevare sin egen arv.
Prisen han var villig til å betale, var drapet på Paul og Maggie.
Jeg tror Alex trakk av.
Og jeg tror han fikk hjelp med å rydde opp,
og det vi hadde igjen var åstedet som førte til rettssaken.
Jeg tror det var planlagt i lang tid.
Og jeg mistenker at han kan ha fått hjelp.
Men jeg tror han tok avgjørelsene.
Jeg kan ikke tenke på det, jeg blir uvel.
Den eneste kommentaren jeg har om den situasjonen er:
Jeg tror det er en person til,
og kanskje flere, men det er minst én person til
som må få de samme anklagene som Alex fikk,
for jeg tror ikke Alex kunne ha skutt sitt eget barn.
Vi vet ikke hvorfor han gjorde det. Kanskje han sier det til folk en dag.
Bare han vet hvorfor.
Tror du at Alex fikk hjelp?
Jeg vil ikke svare på det spørsmålet.
Jeg…
Jeg er ikke komfortabel med å svare på det.
Jeg så på ham som en bror.
Han lurte meg. Han lurte mange.
Hvis Mr. Randolph levde, ville ikke dette skjedd.
Ikke tro at dette er over fordi han er i fengsel.
Dette er bare en fartshump.
Jeg savner tiden vi var alene.
Hun trengte ikke å late som hun var noen andre sammen med meg,
og det savner jeg.
Jeg får aldri en slik venn igjen.
Jeg vet ikke hva jeg skal si…
Hun er ikke her, han er ikke her,
og jeg fikk hunden.
Bare oss to.
Det er vel…
Det er vel bare oss nå.
ALEX MURDAUGH ØNSKER Å ANKE DOMMEN.
ALEX MURDAUGH OG BUSTER MURDAUGH SVARTE IKKE PÅ VÅRE FORESPØRSLER.
CURTIS EDWARD SMITH ER ANKLAGET FOR TRUSLER MED VÅPEN,
KONSPIRASJON, ASSISTERT SELVMORD,
FALSKE BETALINGSKRAV OG FIRE TILFELLER AV HVITVASKING.
SMITH SKAL HA HEVET 437 SJEKKER
PÅ TIL SAMMEN 2,4 MILLIONER DOLLAR FOR ALEX MURDAUGH.
Tekst: Kjetil Almås